Diari Oficial de la Generalitat Valenciana


Sumari del DOGV 2564, del 04-08-1995 (1995/835738)

ORDRE de 14 de juliol de 1995, de la Conselleria d'Agricultura i Medi Ambient, sobre delegació de funcions en el sotsecretari, en el secretari general i altres òrgans de la Conselleria d'Agricultura i Medi Ambient
---------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/07/14/(2)/dof/vci/html**

### Dades del document

Número de DOGV
:   2564

Data del DOGV
:   04-08-1995

Secció del DOGV
:   DISPOSICIONS GENERALS

Número del document
:   1995/835738


Data del document
:   14-07-1995

Organisme emissor
:   Conselleria d'Agricultura i Medi Ambient

Tipus de document
:   Ordre

Correcció d'errades

Anàlisi jurídica

ORDRE de 14 de juliol de 1995, de la Conselleria d'Agricultura i Medi Ambient, sobre delegació de funcions en el sotsecretari, en el secretari general i altres òrgans de la Conselleria d'Agricultura i Medi Ambient.  
La creació d'una conselleria complexa, com la d'Agricultura i Medi Ambient, mitjançant el Decret del Govern Valencià 138/1995, de 6 de juliol, i la conveniència que tant el sotsecretari com el secretari general d'aquesta assumisquen determinades atribucions, aconsellen efectuar una delegació de funcions en ambdós òrgans i reordenar o harmonitzar, alhora, les delegacions de funcions que s'atorgaren a altres òrgans de menor nivell al d'aquells.  
Per tant, fent ús de les facultats que em confereixen els articles 35 i 68 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
Es deleguen en el sotsecretari d'Agricultura i Medi Ambient les atribucions que s'allisten a continuació referides als programes pressupostaris de l'anterior Conselleria de Medi Ambient denominats: Direcció i Serveis Generals, Conservació del Medi Natural, Restauració i Protecció dels Recursos Naturals i Qualitat Ambiental:  
a) Les resolucions d'autorització de despeses, disposició i liquidació de crèdits exigibles i sol·licituds d'ordenació de pagaments, incloses l'aprovació dels justificants de despesa que calguen per a procedir al pagament, i la conformitat dels documents comptables, dins dels límits legals i pressupostaris.  
b) L'exercici de les facultats ordinàries en matèria de contractació administrativa d'obres, serveis, subministraments, i de consultoria i assistència tècnica, dins dels límits legals i pressupostaris.  
c) La resolució definitiva en via administrativa dels recursos ordinaris que s'interposen contra les resolucions dels organismes i les autoritats competents en matèria de medi ambient, tret de les excepcions que establisquen les lleis.  
Article segon  
Es deleguen en el secretari general d'Agricultura i Medi Ambient les atribucions que s'allisten a continuació referides als programes pressupostaris de l'anterior Conselleria d'Agricultura, Pesca i Alimentació denominats: Direcció i Serveis Generals; Desenvolupament i Cooperativisme Agrari; Comercialització, Indústries i Relacions Agràries; Estructures Agràries i Zones Desfavorides; Transferència d'Innovació i Tecnologia Agrària; Ordenació i Millora de la Producció Pesquera; i Ordenació i Millora de la Producció Agrària:  
a) L'autorització de despeses, disposició, liquidació de crèdits exigibles i sol·licituds d'ordenació de pagaments per un import inferior a un milió de pessetes dels capítols II i VI dels programes 711.10 i 714.40, inclosa l'aprovació dels justificants de despesa que calguen per a procedir al pagament.  
b) Les liquidacions de crèdits exigibles i les sol·licituds d'ordenació de pagaments per un import igual o superior a un milió de pessetes, inclosa l'aprovació dels justificants de despesa que calguen per a procedir al pagament, dels capítols II, IV, VI i VII dels programes 711.10 i 714.40, i del capítol VIII del programa 531.10.  
c) L'aprovació o conformitat de qualsevol document comptable que calga en l'execució dels pressupostos de despeses i ingressos.  
d) L'aprovació dels expedients de modificació de crèdits que siguen competència d'aquesta conselleria segons els límits legals i pressupostaris vigents i la proposta d'aprovació dels expedients de modificació de crèdits l'aprovació dels quals corresponga a altres òrgans de la Generalitat Valenciana.  
Article tercer  
Es delega en els directors generals de la Conselleria d'Agricultura i Medi Ambient l'autorització de despeses, disposició i liquidació de crèdits exigibles inferiors a un milió de pessetes corresponents als capítols II i VI dels programes pressupostaris respectius i la liquidació de crèdits exigibles dels capítols IV i VII.  
Article quart  
Es delega en els directors dels serveis territorials de la Conselleria d'Agricultura i Medi Ambient l'autorització de despeses, disposició i liquidació de crèdits exigibles inferiors a un milió de pessetes corresponents als capítols II i VIII del pressupost de despeses assignat per la Secretaria General als centres gestors respectius, d'acord amb les normes de gestió que dicte la Secretaria General per a cada exercici.  
DISPOSICIONS ADDICIONALS  
Primera  
En les resolucions que es dicten fent ús de les delegacions d'atribucions d'aquesta ordre es farà constar sempre aquest aspecte de manera expressa, conformement amb el que s'estableix en l'article 68.6 de la Llei 5/1983, de 30 de desembre, de Govern Valencià, i en l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i quedarà esgotada la via administrativa, de conformitat amb el que s'estableix en els articles 13 i 109 de la Llei 30/1992, de 26 de novembre.  
Segona  
Les referències contingudes en els articles primer i segon a les denominacions dels diferents programes pressupostaris s'entendran referides en el futur a les denominacions que puguen rebre aquests programes que es referisquen als àmbits competencials en les matèries de medi ambient o d'agricultura, pesca i alimentació, respectivament.  
DISPOSICIó DEROGATòRIA  
Es deroguen de manera expressa l'Ordre de 22 d'agost de 1991, de la Conselleria de Medi Ambient, sobre delegació de funcions en el secretari general (DOGV núm. 1.615, de 5 de setembre), i l'Ordre de 4 d'abril de 1995, de la Conselleria d'Agricultura, Pesca i Alimentació, per la qual es delega l'exercici de determinades atribucions (DOGV núm. 2.486, del dia 7 d'abril), i totes les disposicions d'igual o inferior rang que s'oposen a aquesta ordre o resulten incompatibles amb ella.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 14 de juliol de 1995  
La consellera d'Agricultura i Medi Ambient,  
MARIA àNGELS RAMóN-LLIN i MARTíNEZ


Còpia Permalink ELI